ఆస్ట్రియా చాన్స్లర్గా సెబాస్టియన్యువతకు పట్టం కడుతున్న పశ్చిమంమొన్న కెనడా, నిన్న ఫ్రాన్స్, నేడు ఆస్ర్టియావియన్నా, అక్టోబరు 22: పశ్చిమ దేశాల ఆలోచనా తీరు మారుతోంది! పార్టీలతో సంబంధం లేదు... సమర్థులైతే చాలు చిన్న వయసు వారికి కూడా ఎన్నికల్లో పట్టం కడుతున్నారు. మొన్న కెనడాలో జస్టిన్ ట్రూడ్(45), నిన్న ఫ్రాన్స్లో ఇమ్మానుయేల్ మేక్రాన్(39), నేడు ఆస్ర్టియాలో సెబాస్టియన్ కర్జ్(31)పై ప్రజలు అంతులేని విశ్వాసంతో అధికారం కట్టబెట్టారు. సెబాస్టియన్ కర్జ్ ఆస్ర్టియా చాన్స్లర్ బాధ్యతలు చేపట్టడం ద్వారా ఐరోపా యూనియన్లోనే అత్యంత పిన్న వయసు దేశాధినేతగా రికార్డు సృష్టించారు. ఆదివారం పార్లమెంటు ఎన్నికల్లో ఆయన నేతృత్వంలోని పీపుల్స్ పార్టీకి 31.4 శాతం ఓట్లు వచ్చాయి. దామాషా పద్ధతిలో విజేతను ప్రకటించారు. రెండోస్థానంలో ఉన్న ఫ్రీడమ్ పార్టీతో కలిసి ప్రభుత్వాన్ని ఏర్పాటు చేయనున్నారు.15 ఏళ్ల నాటి కల!ఓ మధ్య తరగతి టీచర్, ఓ టెక్నీషియన్కు గల ఏకైక సంతానమే సెబాస్టియన్ కర్జ్! పీపుల్స్ పార్టీకి అనుబంధ కార్మిక సంఘ కార్యక్రమాల్లో భాగంగా 15 ఏళ్ల క్రితం పార్టీ కార్యాలయానికి తొలిసారి వచ్చారు. రాజకీయాల్లోకి ఎవరైనా ప్రవేశించవచ్చని, సమాజంలో మార్పు కూడా రాజకీయ ప్రవేశంతోనే సాధ్యమని విశ్వసించారు. యువజన కార్యక్రమాల్లో చురుగ్గా పాల్గొనడం ప్రారంభించారు. 2009లో పార్టీ యువజన సంఘం నాయకుడి స్థాయికి ఎదిగారు. రెండేళ్లకే పార్టీ ప్రతినిధిగా పదోన్నతి సాధించారు. 2013 పార్లమెంటు ఎన్నికల్లో విజయం సాధించి మంత్రిగా బాధ్యతలు చేపట్టారు. 27 ఏళ్లకే విదేశాంగ మంత్రిగా నియమితులయ్యారు. ఆస్ర్టియా తరఫున అంతర్జాతీయ స్థాయులో ఎంతో పరిణతితో చర్చల్లో పాల్గొన్నారు. ఇరాన్, అమెరికా, చైనా, రష్యా, జర్మనీ, ఫ్రాన్స్, బ్రిటన్లతో అణు ఒప్పందాలపై చర్చల్లో సెబాస్టియన్ చురుగ్గా పాల్గొన్నారు. ఈయన హయాంలోనే వియన్నాలో చరిత్రాత్మక ఒప్పందం జరిగింది. ఇస్లాం దేశాల నుంచి ఐరోపాకు వస్తున్న అక్రమ వలసలను ఎంతమాత్రమూ ఆమోదించరాదని సెబాస్టియన్ ప్రకటించారు. సరిహద్దులను పటిష్టం చేయాలని ఇతర ఐరోపా దేశాలకూ పిలుపునిచ్చారు. మసీదులకు విదేశీ నిధులు అందకుండా చట్టం తీసుకొచ్చారు.
astria chanslarga sebaastiyanyuvataku pattam kadutunna paschimammonna kenada, ninna frans, nedu asrtiavianna, aktobaru 22: paschima deshaala alochana teeru maarutondi! paartiilatoe sambandham ledu... samarthulaithe chaalu chinna vayasu vaariki kuudaa ennikallo pattam kadutunnaru. monna kenadaalo justin trud(45), ninna franslo immanuale makran(39), nedu ausrtialo sebastian karj(31)pai prajalu antuleni vishwaasamtho adhikaaram kattabettaru. sebastian karj asrtia chansler baadhyatalu chepattadam dwara iropa unionlone atyanta pinna vayasu deshaadhinethagaa rikaardu srushtinchaaru. aadivaaram paarlamentu ennikallo aayana netrutvamloni peepuls paarteeki 31.4 saatam otlu vachayi. damasha paddhatilo vijetanu prakatinchaaru. rendosthaanamlo unna freedam paartiitoe kalisi prabhutvaanni erpaatu cheyanunnaru.15 ella naati kala!oo madhya taragati teacher, oo techneasianku gala ekaika santaname sebastian karj! peepuls paarteeki anubandha kaarmika sangha kaaryakramaallo bhagamga 15 ella kritam party kaaryaalayaaniki tolisari vachaaru. rajakeeyaalloki evaraina pravesinchavacchani, samaajamlo maarpu kuudaa rajakeeya pravesamtone saadhyamani vishwasinchaaru. yuvajana kaaryakramaallo churugga palgonadam praarambhinchaaru. 2009loo party yuvajana sangham nayakudi sthaayiki edigaaru. rendellake party pratinidhigaa padonnati saadhinchaaru. 2013 paarlamentu ennikallo vijayam saadhinchi mantrigaa baadhyatalu chepattaru. 27 ellake videsaanga mantrigaa niyamitulayyaaru. asrtia tarafuna antarjaatiiya sthaayulo entho parinatitoe charchallo paalgonnaaru. iran, america, chaina, rashya, jarmani, frans, britonlatho anhu oppandaalapai charchallo sebastian churugga paalgonnaaru. eeyana hayamlone viyannaalo charitraatmaka oppandam jarigindi. islam deshaala nunchi airopaku vastunna akrama valasalanu entamaatramuu aamodincharaadani sebastian prakatinchaaru. sarihaddulanu patishtam cheyalani itara iropa deshaalakuu pilupunicchaaru. maseedulaku videshee nidhulu andakunda chattam teesukochaaru.